На основу Одлуке о расписивању Јавног позива за учешће привредних субјеката у спровођењу мера енергетске санацији у домаћинствима на територији општине Ивањица за 2023. годину број 401-29/23-01 од 23.10.2023. године и Правилника о суфинансирању мера енергетске санације, породичних кућа и станова у оквиру пројекта „Чиста енергија и енергетска ефикасности за грађане у Србији“, Општинско веће општине Ивањица, на седници одржаној дана 29.07. 2024. године , доноси

**ОДЛУКУ О**

**ДОПУНИ ЈАВНОГ ПОЗИВА ЗА УЧЕШЋЕ ДИРЕКТНИХ КОРИСНИКА ( ПРИВРЕДНИХ СУБЈЕКАТА) У СПРОВОЂЕЊУ МЕРА ЕНЕРГЕТСКЕ САНЦИЈЕ ПОРОДИЧНИХ КУЋА И СТАНОВА НА ТЕРИТОРИЈИ ОПШИНЕ ИВАЊИЦА**

Члан 1.

 У Јавном позиву за **за учешће директних корисника (привредних субјеката) у спровођењу мера енергетске санације**  **породичних кућа и станова на територији општине Ивањица** број Број 401-24/2023-01од 19.09.2023.године мења се глава **I ПРЕДМЕТ И КРИТЕРИЈУМИ ЕНЕРГЕТСКЕЕФИКАСНОСТИ тако што се додаје мера енергетске ефикасности:**

 **4) Замена постојећег грејача простора на чврсто гориво (котао или пећ) ефикаснијим котлом на гас**

У оквиру ове мере могуће је извршити набавку и инсталацију котлова на природни гас, грејача простора, или замена постојећег грејача простора (котао или пећ) ефикаснијим за породичне куће.

Овом мером је неопходно испунити следећи критеријум енергетске ефикасности:

* минимални степен корисности котла (грејача простора) који користи природни гас мора бити 90%. Котао мора бити опремљен прописима предвиђеним функцијама сигурности и функцијом аутоматске регулације, као што је регулација температуре у разводном воду и сл.

НАПОМЕНА:

\* Могуће је извршити замену постојећег котла на природан гас који је уграђен у периоду дужем од 15 година од дана објављивања овог Јавног позива. Замена може бити извршена искључиво набавком и инсталацијом кондензационог котла на природни гас са минималним степеном корисности једнаким 100%.

Члан 2.

Мера 4) постаје мера 5), мера 5) постаје мера 6), мера 6) постаје мера 7), мера 7) постаје мера 8), мера 8) постаје мера 9), мера 9) постаје мера 10).

Члан 3.

 Ова одлука ступа на снагу даном доношења а објавиће се у „Службеном листу општине Ивањица“.

 **ОПШТИНСКО ВЕЋЕ ОПШТИНЕ ИВАЊИЦА**

**Број:** 002254536 2024 05158 004 001 060 107

 **ПРЕДСЕДНИК ОПШТИНЕ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Александар Митровић**